Toshkent kimyo-texnologiya instituti olimlari fosforli kationit olish usulini ixtiro qildilar. Bu haqda Intelektual mulk agentligi xabar bergan. Mazkur usul kimyo sanoatida foydalanish uchun mo‘ljallangan. Uning vazifasi mexanik pishiqligi, issiqlik-kimyoviy turg‘unligi va reaksiyaga bardoshliligi yuqori bo‘lgan tuzilishi barqaror monofunksional fosforli kationit yaratishdan iborat. Hammualliflar - L.S.Raximova, N.M.Abdutalipova, T.T.Tursunov va R.A.Nazirovaga ushbu usul uchun № IAP 05133 raqamli patent berilgan.